
PARLAMENTUL ROMÂNIEI

CAMERA DEPUTAŢILOR

COMISIA PENTRU ÎNVĂŢĂMÂNT,       

ŞTIINŢĂ, TINERET ŞI SPORT 

Bucureşti, 30 mai 2007

Nr.29/199

RAPORT

asupra proiectului de Lege privind aprobarea Ordonanţei de urgenţă a Guvernului nr.38/2007 pentru modificarea Legii învăţământului, nr.84/1995

(Plx 394/21 mai 2007)

1. În conformitate cu prevederile art.95 din Regulamentul Camerei Deputaţilor, republicat, cu adresa nr.   Pl.x. 394/ 21 mai 2007, Comisia pentru învăţământ, ştiinţă, tineret şi sport a fost sesizată, spre dezbatere şi avizare, în fond, cu  proiectul de Lege privind aprobarea Ordonanţei de urgenţă a Guvernului nr.38/2007 pentru modificarea Legii învăţământului, nr.84/1995  (Pl.x. 394/21.05.2007).


La întocmirea raportului, Comisia a avut în vedere avizul Comisiei pentru administraţie publică, amenajarea teritoriului şi echilibrul ecologic şi avizul Consiliului Legislativ.

Proiectul de lege reglementează finanţarea la nivel postliceal prin bugetele locale ale unităţilor administrativ-teritoriale, din sumele defalcate din unele venituri ale bugetului de stat şi din alte venituri ale bugetelor locale. Astfel, se intenţionează sprijinirea financiară a investiţiei în acest tip de învăţământ pentru a veni în întâmpinarea cererii formulate de piaţa muncii pentru forţă de muncă corespunzătoare nivelului mediu de calificare. Acest nivel de calificare se poate corela corespunzător cu nivelul de referinţă 5 al Cadrului European al Calificărilor, deosebit de solicitat pe piaţa muncii la nivelul pieţei interne europene. Prin acest nivel de calificare se asigură în cadrul echipelor de specialişti legătura între execuţie şi concepţie, prin competenţe manageriale care asigură coordonarea echipelor de lucru şi adoptarea unor decizii fără impact major. Acest nivel de calificare asigură continuarea învăţării pentru cei care au finalizat studiile liceale şi nu au promovat examenul de bacalaureat. 

2. În raport de obiectul şi conţinutul său, propunerea legislativă face parte din categoria legilor organice, potrivit prevederilor art. 73 din Constituţia României, republicată.


3. La lucrările Comisiei au fost prezenţi 17 deputaţi, din totalul de 26 membri ai Comisiei. Raportul comisiei a fost adoptat cu unanimitatea celor prezenţi, fiind înregistrat un amendament respins.

4. Potrivit prevederilor art. 75 alin. (1) şi (3) din Constituţia României, republicată, şi ale art. 92  alin. (8) pct.1 din Regulamentul Camerei Deputaţilor, republicat,  Camera Deputaţilor este prima Cameră sesizată. 


5. În urma dezbaterii, în şedinţa din 29 mai 2007, Comisia propune Plenului adoptarea fără modificări a proiectului de lege.
PREŞEDINTE,









SECRETAR, 

               Lia Olguţa Vasilescu







                    Mihai Radan 















Consilier,














           Ioan Voica 











             Consulant,

                                         Monica Tudor 

 AMENDAMENTE RESPINSE
	Nr.

crt.
	Text iniţial
	Text propus de Comisie

(autorul amendamentului)
	Motivare
	Camera decizională

	0
	1
	2
	3
	4

	1.
	Art.51 (6) Şcolarizarea în învăţământul postliceal de stat, organizată la iniţiativa Ministerului Educaţiei, Cercetării şi Tineretului, se finanţează prin bugetele locale ale unităţilor administrativ-teritoriale, din sumele defalcate din unele venituri ale bugetului de stat şi din alte venituri ale bugetelor locale. Şcolarizarea poate fi finanţată şi de către solicitanţi, persoane fizice sau juridice, prin contract încheiat cu unitatea de învăţământ care asigură şcolarizarea. 

  
	Art.51 (6) Şcolarizarea în învăţământul postliceal de stat, organizată la iniţiativa Ministerului Educaţiei, Cercetării şi Tineretului, se finanţează prin bugetele locale ale unităţilor administrativ-teritoriale, din sumele defalcate din unele venituri ale bugetului de stat şi din alte venituri ale bugetelor locale. Şcolarizarea poate fi finanţată şi de către solicitanţi, persoane fizice sau juridice, prin contract încheiat cu unitatea sau instituţia de învăţământ care asigură şcolarizarea. 

Autor: dep. Andronescu Ecaterina
	a) Argumente pentru susţinerea amendamentului:
- drepturile instituţiilor de învăţământ superior de a organiza cursuri postliceale pentru specializările de la colegiile universitare care au fost desfiinţate după aplicarea procesului de la Bologna.

- a) Argumente pentru respingerea amendamentului:

- Instituţiile de învăţământ superior au altă menire în instruirea şi educarea viitorilor specialişti. Se apreciază că acest tip de şcolarizare nu poate fi inclusă în structurile învăţământului superior.

	Senatul

